**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **VI. volebné obdobie**

Číslo: CRD-1063/2012

**47a**

# S p o l o č n á s p r á v a

výborov Národnej rady Slovenskej republiky o výsledku prerokovania správy o činnosti a hospodárení Úradu pre reguláciu sieťových odvetví za rok 2011 (tlač **47**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predseda Národnej rady Slovenskej republiky rozhodnutím z 28. mája 2012 č. 46 pridelil správu o činnosti a hospodárení Úradu pre reguláciu sieťových odvetví za rok 2011 (tlač **47**)na prerokovanie vo výbore vrátane v gestorskom výbore do 18. júna 2012

Výboru Národnej rady Slovenskej republiky pre financie a rozpočet a

Výboru Národnej rady Slovenskej republiky pre hospodárske záležitosti.

Za gestorský výbor určil Výbor Národnej rady Slovenskej republiky pre hospodárske záležitosti.

Výbor Národnej rady Slovenskej republiky pre financie a rozpočet rokoval o návrhu 13. júna 2012 a uznesením č. 30 odporučil Národnej rade Slovenskej republiky správu schváliť.

Výbor Národnej rady Slovenskej republiky pre hospodárske záležitosti rokoval o návrhu 12. júna 2012 a uznesením č. 28, odporučil Národnej rade Slovenskej republiky správu schváliť.

Gestorský výbor na základe stanovísk príslušných výborov a poslancov gestorského výboru vyjadrených v rozprave odporúča Národnej rady Slovenskej republiky

správu o činnosti a hospodárení Úradu pre reguláciu sieťových odvetví za rok 2011

**s ch v á l i ť.**

Spoločná správa výborov Národnej rady Slovenskej republiky o prerokovaní správy o činnosti a hospodárení Úradu pre reguláciu sieťových odvetví za rok 2011 (tlač **47a**) bola schválená uznesením z 18. júna 2012 č. 42. Týmto uznesením výbor poveril spoločného spravodajcu, aby informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky.

Bratislava 18. júna 2012

Ján **H u d a c k ý**  v.r.

predseda Výboru NR SR pre

hospodárske záležitosti

###### Príloha k spoločnej práve výborov (tlač 47a)

# N á v r h

##### U z n e s e n i e

**Národnej rady Slovenskej republiky**

zo dňa...............................

k  správe o činnosti a hospodárení Úradu pre reguláciu sieťových odvetví za rok 2011

Národná rada Slovenskej republiky

podľa § 10 zákona č. 276/2001 Z. z. o regulácii v sieťových odvetviach a o zmene a doplnení niektorých zákonov

**s ch v a ľ u j e**

správu o činnosti a hospodárení Úradu pre reguláciu sieťových odvetví za rok 2011.